open-index/open-wikipedia-markdown huggingface dataset:
Στέλιος Μηλιάδης

Ο **Στέλιος Μηλιάδης** (Χίος, 1881 &ndash; Πειραιάς, 1965) ήταν διακεκριμένος Έλληνας ζωγράφος της λεγόμενης «Σχολής του Μονάχου»
## Βιογραφία
Γεννήθηκε στη Χίο και εγκαταστάθηκε στον Πειραιά όπου και πήρε τα πρώτα μαθήματα από τον Κωνσταντίνο Βολανάκη. Κατόπιν πήγε στο Μόναχο όπου φοίτησε στην Ακαδημία Ζωγραφικής του Βάλτερ Τορ. Στη συνέχεια σπούδασε στη Βασιλική Ακαδημία του Μονάχου με καθηγητές τον Γύζη και τον Λοφτς ενώ αργότερα πήγε στο Παρίσι όπου ολοκλήρωσε τις σπουδές του φοιτώντας στη Σχολή Καλών Τεχνών της πόλης και σε άλλα καλλιτεχνικά ιδρύματα. Στη γαλλική πρωτεύουσα έζησε μέχρι το 1932, με εξαίρεση την περίοδο 1915-1920 οπότε και είχε επιστρέψει προσωρινά στην Ελλάδα. Κατά την πολύχρονη παραμονή του στη Γαλλία συμμετείχε ανελλιπώς την περίοδο 1910-1925 στις εκθέσεις της Εταιρίας Γάλλων Καλλιτεχνών. Μάλιστα το 1927 βραβεύτηκε κατά τη διάρκεια της συμμετοχής του στην έκθεση του Μπορντώ.  

Μετά την οριστική επιστροφή του το 1931 στην Ελλάδα πήρε μέρος στις Πανελλήνιες και σε άλλες ομαδικές εκθέσεις και ήταν μέλος της πρώτης ελληνικής αποστολής που συμμετείχε το 1934 στην Μπιεννάλε της Βενετίας. Το 1953 συμμετείχε μαζί με άλλους τέσσερις καλλιτέχνες ( Περικλής Βυζάντιος, Γεώργιος Κοσμαδόπουλος, Όθων Περβολαράκης και Δημήτριος Μπραέσας ) στην καλλιτεχνική ομάδα *Φιλική Ομάς*. Πραγματοποίησε αρκετές ατομικές εκθέσεις στην Ελλάδα και στη Γαλλία. Πέθανε το 1965 στον Πειραιά. 
## Έργα & τεχνοτροπία
Ο Στυλιανός Μηλιάδης ειδικεύτηκε στις προσωπογραφίες, τις τοπιογραφίες και τις ανθογραφίες. Στα πρώτα του βήματα ήταν ακόμη εμφανή τα σημάδια της μαθητείας του στο Μόναχο ενώ στη συνέχεια στράφηκε προς τον γαλλικό ιμπρεσιονισμό. Τα τοπία του στα έργα του χαρακτηρίζονται ιμπρεσιονιστικής τεχνοτροπίας και είναι υποδειγματικά στο είδος τους.
## Πίνακές του
* Ελαιώνας (1917), Πινακοθήκη Βουλής https://web.archive.org/web/20101117161300/http://www.tanea.gr/default.asp?pid=2&ct=4&artid=4604043
* Μορφή μπροστά από την πύλη, Εθνική Πινακοθήκη
*Λιμανάκια, Δημοτική Πινακοθήκη - Μουσείο Γ. Ι. Κατσίγρα
* Μύκονος, Δημοτική Πινακοθήκη Λάρισας,  Μουσείο Γ.Ι.Κατσίγρα
* Πλεούμενα
* Ποταμόπλοια
* The red sail, Bonhams, London
* Greek harbor scene, Bonhams, London
## Παραπομπές


## Πηγές
*"Πειραϊκόν Ημερολόγιον" Αρχείο Πειραϊκών Σπουδών (1966) τομ.1ος σελ.68
## Εξωτερικοί σύνδεσμοι
*Δέκα τοπιογραφίες και μια ανθογραφία
*Δημοπράτηση έργων του στο οίκο Bonhams του Λονδϊνου

Κατηγορία:Έλληνες ζωγράφοι του 19ου αιώνα
Κατηγορία:Σχολή του Μονάχου
Κατηγορία:Έλληνες ζωγράφοι του 20ού αιώνα
Κατηγορία:Απόφοιτοι της Ακαδημίας Καλών Τεχνών του Μονάχου
Καρολίνα Γκότσεβα

Η **Καρολίνα Γκότσεβα** (*Каролина Гочева*, 28 Απριλίου 1980) είναι Βορειομακεδόνισσα τραγουδίστρια.

Γεννήθηκε στη Μπίτολα. Εκπροσώπησε την Πρώην Γιουγκοσλαβική Δημοκρατία της Μακεδονίας στη Γιουροβίζιον το 2002 με το τραγούδι *Od Nas Zavisi* όπου ήρθε 19η με 25 πόντους. Επίσης, στις 24 Φεβρουαρίου του 2007 επιλέχθηκε να εκπροσωπήσει τη χώρα της στη Γιουροβίζιον του 2007 με το τραγούδι *Mojot Svet*. Το τραγούδι πέρασε στον τελικό του διαγωνισμού, όπου κατέλαβε τη 14η θέση.

## Δισκογραφία

### Άλμπουμς

* Mamo Pušti Me - 1992
* Jas Imam Pesna - 2000
* Zošto Sonot Ima Kraj - 2002
* Znaes Kolku Vredam - 2003
* Kad Zvezde Nam Se Sklope...Kao Nekada - 2003
* Vo Zaborav - 2005
* U Zaboravu - 2006
* Makedonsko Devojče - 2008
* Kapka Pod Neboto - 2010
* Najubavi Pesni - 2012

### Σινγκλς

* Mamo, pušti me - 1991
* Koj da ti kaže - 1994
* Isčekuvanje - 1995
* Ma, ajde kaži mi - 1996
* Tonovi tajni - 1997
* Ukradeni noќi - 1998
* Sakaj Me - 1999
* Bez ogled na se - 1999
* Nemir - 2000
* Za nas - 2000
* Milenium so tebe - 2000
* Ti Mozes - 2001
* Jamajka - 2002
* Ke bide se vo red - 2002
* Od nas zavisi - 2002
* Stom Sakas/Kad Volis - 2002
* Hipokrit/Zacaren Krug - 2003
* Ljubov pod oblacite/Ljubov ispod oblaka - 2003
* Srescemo se opet - 2003
* Znaes Kolku Vredam/Znas Koliko Vredim - 2004
* Se Lazam Sebe/Lazem Sebe - 2005
* Ruza Ruzica - 2005
* Vo Zaborav/U Zaboravu - 2005
* Ova Srce Znae/Tesko srcu pada - 2006
* Bela Pesna/Bjela Pesma - 2006
* Umiram Bez Tebe/Umirem bez tebe - 2006
* Ti i ja - 2006
* Mojot Svet - 2007
* Jedan Dan - 2007
* Napred Makedonija - 2007
* Kad Te Nema - 2007
* Dafino Vino Crveno - 2008
* Ptico Malečka - 2008
* Za Kogo? - 2008

Κατηγορία:Βορειομακεδόνισσες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Διαγωνισμός Τραγουδιού Eurovision 2002
Κατηγορία:Διαγωνισμός Τραγουδιού Eurovision 2007
Κατηγορία:Συμμετέχοντες στη Eurovision
Μπέτυ Αρβανίτη

Η **Μπέτυ Αρβανίτη** (Αθήνα, 4 Αυγούστου 1939) είναι Ελληνίδα ηθοποιός.

## Βιογραφία
Υπήρξε μία από τις πιο ξακουστές πρωταγωνίστριες του παλιού ελληνικού κινηματογράφου και του θεάτρου. Έγινε γνωστή από τη συμμετοχή της σε ταινίες - παραγωγές της Φίνος Φιλμς τις δεκαετίες του '60 και του '70.

## Θέατρο
Από το 1987 ηγείται της θεατρικής Εταιρείας "Πράξη" που εδρεύει στο Θέατρο της Οδού Κεφαλληνίας, σχήμα που θεωρείται από τα πλέον ποιοτικά στην Ελλάδα. Έχει ανεβάσει πολλά έργα συγγραφέων όπως οι Ίψεν, Πιραντέλο, Πίντερ, Στρίντμπεργκ, Έικμπορν, Τσέχοφ, Ντίρενματ, Ζενέ. Έχει συνεργαστεί με τους πιο σημαντικούς σκηνοθέτες του ελληνικού χώρου, όπως τους Μίνωα Βολανάκη, Λευτέρη Βογιατζή, Στάθη Λιβαθηνό, Νίκο Μαστοράκη, Τάσο Μπαντή, Νικαίτη Κοντούρη, Βίκτωρα Αρδίττη κλπ. Η Β΄ Σκηνή έχει λειτουργήσει ταυτόχρονα ως φυτώριο νέων σκηνοθετών και ηθοποιών.

Έχει παίξει στον "Ιππόλυτο", σε σκηνοθεσία Γιάννη Χουβαρδά στην Επίδαυρο. Τη δεκαετία του '70 πρωταγωνίστησε σε πετυχημένες σειρές του BBC, με πιο γνωστή την *Who pays the ferryman*.

## Προσωπική ζωή
Η Μπέτυ Αρβανίτη είναι παντρεμένη με τον μεταφραστή και πολιτικό μηχανικό Βασίλη Πουλαντζά. Ίδρυσαν μαζί την Θεατρική Εταιρεία *Πράξη* και τη στέγασαν στο Θέατρο της Οδού Κεφαλληνίας.

Ο συγγραφέας Αλέξης Σταμάτης είναι γιος της, από τον πρώτο της γάμο με τον αρχιτέκτονα Κώστα Σταμάτη. Νύφη της είναι η ηθοποιός Εύα Σιμάτου.

Υπήρξε παντρεμένη με τον επίσης ηθοποιό Φαίδωνα Γεωργίτση με τον οποίο αποτέλεσαν και καλλιτεχνικό ζευγάρι στην ταινία "Νύχτα γάμου" (1967).

## Βραβεία
Το 2000 τής απονεμήθηκε το «Θεατρικό Έπαθλο Μαρίκα Κοτοπούλη» από το «Κέντρο Μελέτης και Έρευνας του Ελληνικού Θεάτρου – Θεατρικό Μουσείο».

## Φιλμογραφία
### Κινηματογράφος

### Τηλεταινίες

### Τηλεοπτικό θέατρο

### Ελεύθερο θέατρο

### Τηλεοπτικές σειρές

### Εκπομπές

### Μεταγλωτισμένες παραγωγές

## Παραπομπές


## Εξωτερικοί σύνδεσμοι
* Θέατρο οδού Κεφαλληνίας
* Η Μπέτυ Αρβανίτη στο 90 λεπτά
* Η Μπέτυ Αρβανίτη στο homepage.mac
* 
* Μπέτυ Αρβανίτη (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Μάρτιν Βούτσιτς

Ο **Μάρτιν Βούτσιτς** (*Мартин Вучиќ*, γενν. 7 Αυγούστου 1982) είναι Μακεδόνας τραγουδιστής. Εκπροσώπησε την Πρώην Γιουγκοσλαβική Δημοκρατία της Μακεδονίας στο Διαγωνισμό Τραγουδιού της Γιουροβίζιον το 2005 με το τραγούδι Make my day όπου ήρθε 17ος.

Κατηγορία:Βορειομακεδόνες τραγουδιστές

Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Διαγωνισμός Τραγουδιού Eurovision 2005
Κατηγορία:Συμμετέχοντες στη Eurovision
Λάμπε Αλαμπάκοσκι

Ο **Λάμπε Αλαμπάκοσκι** (Ламбе Алабакоски, 15 Νοεμβρίου 1987) είναι Βορειομακεδόνας τραγουδιστής.
 
## Δισκογραφία
### Δίσκοι
*More od Solzi - 2006

### Σινγκλ
*Spasi me – 2004
*Kade pesno moja – 2005
*Eh da možam – 2005
*Kažano e se – 2005
*More od solzi – 2006
*I posle se - 2006
*Belo e se - 2007

Κατηγορία:Βορειομακεδόνες τραγουδιστές
Μίμης Αποστολόπουλος

Ο **Δημήτριος (Μίμης) Αποστολόπουλος** (1919 - ...) ήταν Έλληνας διεθνής ποδοσφαιριστής.

## Βιογραφία
Γεννήθηκε το 1919. Αγωνιζόταν στη θέση του αριστερού ακραίου επιθετικού (έξω αριστερά στο σύστημα 2-3-5 της εποχής) και ξεκίνησε την ποδοσφαιρική του σταδιοδρομία το 1936 από τον Άρη Πειραιώς. Στα τέλη του 1943 αγωνίστηκε για τον γείτονα Ολυμπιακό, στον οποίον παρέμεινε και μετά την επανέναρξη της επίσημης αγωνιστικής δραστηριότητας όταν έληξαν η Κατοχή και τα Δεκεμβριανά γεγονότα. Κατά τη διάρκεια της γερμανικής Κατοχής, ο Αποστολόπουλος διετέλεσε μέλος της ΕΠΟΝ.

Με τους "ερυθρόλευκους" μετείχε σε 18 αγώνες πρωταθλήματος (σημειώνοντας 4 τέρματα) και 9 κυπέλλου Ελλάδας (1 τέρμα), 68 πρωταθλήματος Πειραιώς και 106 φιλικούς με ελληνικές και ξένες ομάδες. Αγωνίστηκε μία φορά με την εθνική Ελλάδας, πριν αποσυρθεί το 1951.

## Τίτλοι

* πρωταθλήματα Ελλάδας: 1947 και 1948 *(δεν αγωνίστηκε σε κάποια συνάντηση το 1951)*
* κύπελλα Ελλάδας: 1947 και 1951 *(χωρίς να αγωνιστεί στον [http://www.rsssf.com/tablesg/grkcuphistfull.html#51 τελικό] του δεύτερου)*
* πρωταθλήματα Πειραιώς: 1946, 1947, 1948, 1949, 1950 και 1951.

## Παραπομπές


## Πηγές
* *Η Ιστορία του Ολυμπιακού*, Έκδοση *Γ.Χ. Αλεξανδρής*, Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο*, *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό εικόνες, 1991

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Πειραιώς
Κατηγορία:Μέλη της ΕΠΟΝ
Κόρη (ανατομία)

Η **κόρη** είναι το μεταβλητό σε μέγεθος άνοιγμα του ματιού στο κέντρο της ίριδας. Στον άνθρωπο έχει κυκλικό σχήμα, ενώ σε άλλα ζώα συχνά έχει σχισμοειδές σχήμα. Η κόρη ρυθμίζει την ποσότητα του φωτός που μπαίνει στο μάτι. Φαίνεται μαύρη επειδή το φως που τη διαπερνά απορροφάται από τους ιστούς στο εσωτερικό του ματιού. Συνήθως οι κόρες και των δύο ματιών έχουν το ίδιο μέγεθος. Η λέξη ετυμολογείται από το θηλυκό του αρχαίου ελληνικού «*κόρος*»
 Image:Gray878.png|Ίριδα, πρόσθια όψη.


## Σημειώσεις

  

Κατηγορία:Μάτι
Κόρνα

Ένα **[[ηχείο]] κόρνας** **(horn speaker)** χρησιμοποιεί μονάδες κόρνας για την αύξηση του βαθμού απόδοσης ως προς τις συμβατικές μονάδες μεγαφώνων. 
Ένα μεγάφωνο τύπου κόρνας λειτουργεί ως ακουστικός μετασχηματιστής προσαρμογής, ο οποίος προσαρμόζει τη σύνθετη αντίσταση ακτινοβολίας (radiation impedance) του παλλόμενου διαφράγματος του μεγαφώνου (κώνου ή θόλου) στη χαρακτηριστική ακουστική αντίσταση του αέρα (ρc = 415 Pa•sec/m), με σκοπό τη μεγιστοποίηση της μεταφοράς ηχητικής ισχύος στον περιβάλλοντα χώρο.
μικρογραφία|Κόρνα ελληνικού τρένου Siemens HellasSprinter
μικρογραφία

## Εξωτερικοί σύνδεσμοι

* The Horn Shoppe Full range driver, folded corner horns.
* AudioRoundTable.com Informative audio discussion forum
* PiSpeakers.com DIY Horn loudspeakers and support forum
* Full Range Driver Website, Horn section Web Page for Horn Design DIY
* FullRangeDriver.com Web Page for Horn Design DIY
* The Frugal-Horns Website  -- open-source horn projects including Frugel-Horn The Spawns, Ron Clarke's Horns, The Dalek & Metronomes
* Bill Fitzmaurice Horn Plans DIY horns from plans, ask questions via support forum
* Lovaz Horn Design LHD project for calculating horn loudspeaker expansion and shape

## Βιβλιογραφία
**Σάγος Γεώργιος Α., *Τεχνολογία Ηχείων*, Β' Έκδοση [https://www.bookstars.gr/User/BookDetails.aspx?Id=5buTeBJYhjab5%2bnPr%2fiY4Q%3d%3d&CId=G%2bvz49m56Do%3d] Εκδόσεις Bookstars-Free Publishing, Αθήνα 2022*   ISBN 9789605714734

## Αναφορές


Κατηγορία:Ακουστική
Κατηγορία:Ηχεία
Έιμι Ντάιαμοντ

Η **Έιμι Ντάιαμοντ** (*Amy Diamond*, πραγματικό όνομα: *Amy Linnéa Deasismont*, 15 Απριλίου 1992) είναι Σουηδή τραγουδίστρια.

## Δισκογραφία
### Δίσκοι
* This Is Me Now (2005)
* Still Me Still Now (2006)
* Music In Motion (2007)
* Music In Motion - Gold Edition (2008)
* En Helt Ny Jul (2008)
* Swings and Roundabouts (2010)

### Σινγκλ
* What's In For Me (2005)
* Welcome to the City (2005)
* Shooting Star (2005)
* Don't Cry Your Heart Out (2006) 
* Big Guns (2006)
* It Can Only Get Better (2006)
* Is It Love? (2007)
* Stay My Baby (2007)
* Thank you (2008)
* It's My Life (2009)
* Up! (2009)
* Brand New Day (2010)
* Bittersweet (2010)

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Σουηδοί τραγουδιστές
Γάργαρα

Η **Γάργαρα** ή **Γάργαρος** ήταν αρχαία παράλια πόλη της Τρωάδας, βρισκόταν στην περιοχή της Αιολίδας. Οι κάτοικοί της ήταν Λέλεγες και το όνομά της το πήρε από το γιο του Δία και της Λάρισας, Γάργαρο. Εκεί δίδασκε ο Διότιμος ο Αδραμυττηνός, ο Στράβων την αναφέρει ως *Αιολική* και ο Στέφανος Βυζάντιος *Παλαιογάργαρο*.

Στα Γάργαρα υπήρχε Ασκληπιείο, θεραπευτήριο δηλαδή αφιερωμένο στον Ασκληπιό. Με το ίδιο όνομα ήταν γνωστό το ακρωτήριο που ήταν κτισμένη η πόλη που βρισκόταν  στους πρόποδες τού βουνού Ίδη. 

## Παραπομπές


## Πηγές
* Στέφανος Βυζάντιος , από τα Google Books

Κατηγορία:Αρχαίες πόλεις της Τρωάδας
Κατηγορία:Αρχαίες πόλεις της Αιολίδας
Κατηγορία:Αιολικές αποικίες
Κατηγορία:Μέλη της Συμμαχίας της Δήλου
Mu isamaa, mu õnn ja rõõm

Το ***Mu isamaa, mu õnn ja rõõm*** ("Γενέτειρα γη μου, χαρά και απόλαυσή μου") είναι ο εθνικός ύμνος της Εσθονίας

Οι στίχοι γράφτηκαν από τον *Johann Voldemar Jannsen* και προσαρμόστηκαν το 1848 στη μουσική του *Fredrik (Friedrich) Pacius* η οποία είναι επίσης η μουσική του φινλανδικού ύμνου: Maamme ("Vårt land" στα σουηδικά).

## ''Mu isamaa, mu õnn ja rõõm''

Mu isamaa, mu õnn ja rõõm,
kui kaunis oled sa!
Ei leia mina iial teal
see suure, laia ilma peal,
mis mul nii armas oleks ka,
kui sa, mu isamaa!

Sa oled mind ju sünnitand
ja üles kasvatand;
sind tänan mina alati
ja jään sull' truuiks surmani,
mul kõige armsam oled sa,
mu kallis isamaa!

Su üle Jumal valvaku
mu armas isamaa!
Ta olgu sinu kaitseja
ja võtku rohkest õnnista,
mis iial ette võtad sa,
mu kallis isamaa!

## ''Γενέτειρα γη μου, χαρά και απόλαυσή μου''

Γενέτειρα γη μου, χαρά και απόλαυσή μου
Πόσο ωραία εσύ και λαμπρή 
Και πουθενά στον κόσμο
Δεν μπορεί να βρεθεί ένα τέτοιο μέρος
Τόσο αγαπημένη  όσο είσαι εσύ από μένα,
Αγαπημένη μου γενέτειρα !

Μεγαλώνοντας από μωρό στάθηκα στο χώμα σου
Του οποίου η θεία χάρη ανακουφίζει το μόχθο μου
Με την τελευταία μου πνοή σε ευχαριστώ
γιατί αληθινός ως το θάνατο θα παραμείνω για πάντα
Ω αξιέπαινη, πολυαγαπημένη και εκλεκτή
Εσύ, ακριβή μου πατρίδα !

Είθε ο Θεός στον Παράδεισο να σε προστατεύει,
Μοναδική και ακριβή μου γη!
Είθε Εκείνος να είναι φρουρός και ασπίδα,
Για πάντα Εκείνος να σε ευλογεί και να σε κατευθύνει,
Ω φιλεύσπλαχνα να είναι όλα τα έργα σου,
Ακριβή μου πατρίδα!

## Εξωτερικοί σύνδεσμοι
* Προεδρία της Δημοκρατίας της Εσθονίας.
*Εσθονικός εθνικός ύμνος.

Κατηγορία:Εθνικά σύμβολα της Εσθονίας
Κατηγορία:Εθνικοί ύμνοι
Amhrán na bhFiann

Το ***Amhrán na bhFiann*** (προφ.: άουρααν να βίαν) είναι ο εθνικός ύμνος της Ιρλανδίας.

## Στίχοι

## Εξωτερικοί σύνδεσμοι
* Παρτιτούρα του ιρλανδικού εθνικού ύμνου

Κατηγορία:Ιρλανδία
Κατηγορία:Εθνικοί ύμνοι
Γιώργος Δαρίβας

Ο **Γιώργος Δαρίβας** (Αθήνα, 12 Μαρτίου 1926 - 15 Ιανουαρίου 2024) ήταν Έλληνας διεθνής ποδοσφαιριστής ο οποίος αγωνιζόταν ως μέσος.

## Καριέρα
### Σε συλλογικό επίπεδο
Γεννημένος και μεγαλωμένος στην Αθήνα και συγκεκριμένα στου Ψυρή, ξεκίνησε το ποδόσφαιρο στα τελευταία χρόνια της κατοχής από την Νίκη Πλάκας.

Το 1946 πήγε στον Ολυμπιακού Πειραιώς στον οποίο και αγωνίστηκε ως βασικό στέλεχος μέχρι το 1958. Συνέχισε στην Δόξα Πειραιά, όπου έπειτα από ένα χρόνο το 1959, τέλειωσε την καριέρα του.

### Στην Εθνική Ελλάδας
Έχει φορέσει 16 φορές τη φανέλα της Εθνικής Ελλάδας και έχει σημειώσει 4 γκολ, την περίοδο μεταξύ 1951-1955. Μετά από έναν αγώνα της Ελλάδας εναντίον της Τουρκίας τού κόλλησαν το παρατσούκλι *"Λορέντζο"*.

## Μετά το ποδόσφαιρο
Μετά την αποχώρησή του από την ενεργό δράση εργάστηκε ως προπονητής στα τμήματα υποδομής αλλά και ως υπηρεσιακός στην πρώτη ομάδα του Ολυμπιακού (1971 και 1975). Διετέλεσε επίσης πρόεδρος του Συνδέσμου παλαιμάχων ποδοσφαιριστών του Ολυμπιακού.

Βρέθηκε επίσης στην τεχνική ηγεσία αρκετών συλλόγων, όπως στους Κάδμο Θηβών και Εθνικό Αστέρα τους οποίους και οδήγησε για πρώτη φορά από το τοπικό στην Β' Εθνική το 1962-63 και 1964-65 αντίστοιχα, ενώ την περίοδο 1980-81 οδήγησε τον Παναιγιάλειο μέχρι τον ημιτελικό του κυπέλλου Ελλάδας. Επίσης, εργάστηκε μεταξύ άλλων στους Φωστήρα, Βύζαντα Μεγάρων, Α.Ο. Χαλκίδα, Ηλυσιακό, Ατρόμητο Αθηνών, Απόλλωνα Καλαμαριάς, Α.Ο. Τρίκαλα κ.α.

## Θάνατος
Απεβίωσε στις 15 Ιανουαρίου 2024, σε ηλικία 97 ετών. Ενταφιάστηκε στο Νεκροταφείο Καισαριανής.

## Τίτλοι - Διακρίσεις
Ως ποδοσφαιριστής με τον Ολυμπιακό:
* πρωτάθλημα Ελλάδος: 1948, 1951, 1954, 1955, 1956, 1957 και 1958
* κύπελλα Ελλάδος: 1951, 1952, 1953, 1954, 1957 και 1958
* πρωταθλήματα Πειραιά: 1948, 1949, 1950, 1951, 1952, 1953, 1954, 1955, 1956, 1957 και 1958
* 1ος σκόρερ στο πρωτάθλημα Ελλάδος: 1951
* 2ος σκόρερ στο πρωτάθλημα Ελλάδος: 1949 και 1953

Ως προπονητής με τον Ολυμπιακό:
* πρωτάθλημα Ελλάδος: 1975
* κύπελλα Ελλάδος: 1971,1975

## Παραπομπές


## Πηγές
* *Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα* Αθήνα 2003 ISBN 960-406-582-3
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό Εικόνες, 1991

## Εξωτερικοί σύνδεσμοι
* 

Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου Εθνικού Αστέρα
Κατηγορία:Προπονητές ποδοσφαίρου Ηλυσιακού
Κατηγορία:Προπονητές ποδοσφαίρου Ατρόμητου Αθηνών
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Μέσοι ποδοσφαιριστές
Κατηγορία:Προπονητές Σούπερ Λιγκ Ελλάδας
Κατηγορία:Ποδοσφαιριστές στους Μεσογειακούς Αγώνες 1951
Todomondo

Οι **Todomondo** είναι ρουμανικό μουσικό συγκρότημα. Εκπροσώπησαν τη Ρουμανία στον διαγωνισμό τραγουδιού της Eurovision το 2007 με το τραγούδι *Liubi, Liubi I Love You*, το οποίο κατέλαβε τη 13η θέση στον τελικό του διαγωνισμού.

Κατηγορία:Διαγωνισμός Τραγουδιού Eurovision 2007
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Κατηγορία:Ρουμανικά μουσικά συγκροτήματα
Ενδοκοινοτική απόκτηση

**Ενδοκοινοτική Απόκτηση Αγαθών** για ένα Κράτος Μέλος της Ευρωπαϊκής Ένωσης θεωρείται η αγορά προϊόντων από άλλο Κράτος Μέλος. Ήτοι, για την Ελλάδα θεωρείται ενδοκοινοτική απόκτηση η αγορά αγαθών από τη Γαλλία και ομοίως για τη Γαλλία θεωρείται ενδοκοινοτική απόκτηση η αγορά αγαθών από την Ελλάδα. Δε θα πρέπει να συγχέεται με τις εισαγωγές, δηλαδή με την αγορά αγαθών από τρίτη χώρα (εκτός Ευρωπαϊκής Οικογένειας, όπως π.χ. Ελβετία, Ηνωμένες Πολιτείες Αμερικής, Ιαπωνία, Τουρκία...). Ο χαρακτηρισμός αυτός και η διάκριση γίνεται για σκοπούς ΦΠΑ. 

Ο ορισμός που δίνει ο Κώδικας Φόρου Προστιθέμενης Αξίας,στην παράγραφο 1 του άρθρου 11 είναι ο εξής:

"Ενδοκοινοτική απόκτηση, κατά την έννοια των διατάξεων του άρθρου 2...",(βλέπε ΦΠΑ),"... θεωρείται η απόκτηση της εξουσίας να διαθέτει κάποιος ως κύριος ενσώματα κινητά αγαθά, που αποστέλλονται ή μεταφέρονται στον αποκτώντα από τον πωλητή ή τον αποκτώντα από πρόσωπο που ενεργεί για λογαριασμό τους, στο εσωτερικό της χώρας από άλλο κράτος μέλος, από το οποίο αναχώρησε η αποστολή ή η μεταφορά του αγαθού."

Κατηγορία:Ευρωπαϊκή Ένωση
Η μαζούρκα του Ντομπρόφσκι

***Η μαζούρκα του Ντομπρόφσκι*** (πολωνικά: *Mazurek Dąbrowskiego*, ), επίσης γνωστή ως ***Η Πολωνία Δε Χάθηκε Ακόμη*** και ***Το Τραγούδι των Πολωνικών Λεγεώνων στην Ιταλία***, είναι ο εθνικός ύμνος της Πολωνίας.

Οι στίχοι γράφτηκαν από τον Γιούζεφ Βιμπίτσκι στη Ρέτζο νελλ’Εμίλια στην Βόρεια Ιταλία μεταξύ της 16ης και 19ης Ιουλίου 1797, δύο χρόνια μετά τον τρίτο διαμελισμό της Πολωνίας και τον αφανισμό της Πολωνικής-Λιθουανικής Κοινοπολιτείας από τον χάρτη. Αρχικά ο σκοπός του ήταν να τονώσει το ηθικό των Πολωνών στρατιωτών των Πολωνικών Λεγεώνων του Γιαν Χένρικ Ντομπρόφσκι που πολέμησαν μαζί με τον Γαλλικό Επαναστατικό Στρατό του Ναπολέοντα στις ιταλικές εκστρατείες των πολέμων της Γαλλικής Επανάστασης. Η μαζούρκα του Ντομπρόφσκι, η οποία εκφράζει την ιδέα ότι το πολωνικό έθνος, παρόλο που του έλλειπε ένα δικό του ανεξάρτητο κράτος, δεν είχε ακόμα χαθεί όσο οι Πολωνοί ήταν ακόμη ζωντανοί και πολεμούσαν στο όνομά της, έγινε ένα από τα δημοφιλέστερα πατριωτικά τραγούδια στην Πολωνία.

Η μουσική είναι μια μη αποδομένη μαζούρκα και θεωρείται μια «λαϊκή μελωδία» που ο Πολωνός συνθέτης Έντβαρντ Πάουας κατηγοριοποιεί ως «λειτουργική τέχνη» που ήταν «δημοφιλής μεταξύ της υψηλής κοινωνίας και της πλούσιας μπουρζουαζίας». Ο Πάουας γράφει ότι «πιθανότατα ο Βιμπίτσκι έκανε χρήση των μελοδικών μοτίβων που είχε ακούσει και τα συνδύασε σε μια επίσημη δομή για να ταιριάξει το κείμενο».

Όταν η Πολωνία ανέκτησε την ανεξαρτησία της το 1918, «η μαζούρκα του Ντομπρόφσκι» έγινε ο *[[de facto]]* εθνικός ύμνος της Πολωνίας. Το 1926 υιοθετήθηκε επίσημα ως ο εθνικός ύμνος της Πολωνίας. Ο ύμνος ενέπνευσε παρόμοια τραγούδια από άλλους λαούς που πάλευαν για την ανεξαρτησία τους κατά τον 19ο αιώνα, όπως τον ουκρανικό εθνικό ύμνο και τον νοτιοσλαβικό «Έι, Σλάβοι», ο οποίος ήταν ο εθνικός ύμνος της πρώην Γιουγκοσλαβίας. 

## Στίχοι

## Μουσική σημειογραφία
 \header {tagline = ""} \relative c' }
\score {\unfoldRepeats \relative c' }
\midi {}}

## Παραπομπές


Κατηγορία:Εθνικοί ύμνοι
Κατηγορία:Εθνικά σύμβολα της Πολωνίας
Κατηγορία:Πολωνικά πατριωτικά τραγούδια
Κατηγορία:Σχέσεις Ιταλίας-Πολωνίας
Κατηγορία:Πολωνικές Λεγεώνες (ναπολεόντεια περίοδος)
Κατηγορία:Πολωνικός εθνικισμός (1795-1918)
Κατηγορία:Συνθέσεις σε Φα μείζονα
Διονύσης Μινάρδος

Ο **Διονύσης Μινάρδος** (Πειραιάς, 1922 - 1992) ήταν Έλληνας διεθνής ποδοσφαιριστής και στη συνέχεια προπονητής ποδοφαίρου.

## Ποδοσφαιρική σταδιοδρομία
Αγωνιζόταν στη μεσαία γραμμή και από το 1938 έως το 1943 ανήκε στον Εθνικό Πειραιώς. Κατά το δεύτερο εξάμηνο εκείνου του έτους τον διεκδίκησε ο γείτονας Ολυμπιακός, στον οποίον τελικά εντάχθηκε "επίσημα" (με τις αθλητικές αρχές σε αδράνεια επί Κατοχής) στις αρχές του 1944. Με τη φανέλα του Ολυμπιακού αγωνίστηκε συνολικά σε 119 επίσημους αγώνες, σημειώνοντας 23 συμμετοχές και 3 τέρματα στο Πανελλήνιο πρωτάθλημα, 78 συμμετοχές (άγνωστος αριθμός τερμάτων) στο πρωτάθλημα ΕΠΣ Πειραιώς και 18 συμμετοχές και 2 τέρματα στο κύπελλο Ελλάδος, ενώ σημείωσε 149 συμμετοχές σε φιλικούς αγώνες με ελληνικές και ξένες ομάδες.

Στη συνέχεια αγωνίστηκε στην Α.Ε. Μοσχάτου, παίρνοντας μεταγραφή στην ομάδα του Μοσχάτου το καλοκαίρι του 1953.

## Εθνική Ελλάδας
Χρίστηκε 7 φορές διεθνής με την Ελλάδα και συγκεκριμένα ήταν παρών σε όλες τις συναντήσεις της πρώτης μεταπολεμικής διετίας 1948-Φεβρουάριος 1950. Επιλέχθηκε, αφενός για τον παρθενικό αγώνα εθνικού αντιπροσωπευτικού συγκροτήματος κατόπιν 10 χρόνων Β' Π.Π και Εμφυλίου, αφετέρου στην ευρύτερη νίκη της μέχρι σήμερα ιστορίας της, ένα φιλικό 8-0 επί της Συρίας το 1949.

## Προπονητική σταδιοδρομία
Εγκατέλειψε την ενεργό δράση ως παίκτης το 1952 και ασχολήθηκε με την προπονητική. Μεταξύ άλλων, διετέλεσε τεχνικός του ΠΑΟΚ την περίοδο 1958-59, τελευταία πριν την καθιέρωση της Α' εθνικής κατηγορίας. Τα επόμενα χρόνια διετέλεσε προπονητής σε διάφορα σωματεία του Πειραιά, όπως στους Αργοναύτη και Σαρωνικό Αίγινας, αλλά και σε ομάδες από την υπόλοιπη Ελλάδα, όπως ο Ολυμπιακός Βόλου.

## Τίτλοι
Ως ποδοσφαιριστής του Ολυμπιακού Πειραιώς
* **3 [[Πρωτάθλημα Ελλάδας ποδοσφαίρου ανδρών|πρωταθλήματα Ελλάδας]]**:
:: 1947, 1948 και 1951
* **3 [[Κύπελλο Ελλάδας (ποδόσφαιρο ανδρών)|κύπελλα Ελλάδας]]**:
:: 1947, 1951 και 1952 — *στο τελευταίο δεν αγωνίστηκε κατά τον πρώτο ή τον [[Κύπελλο Ελλάδος ποδοσφαίρου ανδρών 1951-52#Τελικός|επαναληπτικό τελικό]]*
* **7 [[Ένωση Ποδοσφαιρικών Σωματείων Πειραιώς|πρωταθλήματα ΕΠΣ Πειραιώς]]**:
:: 1946, 1947, 1948, 1949, 1950, 1951 και 1952.

Ως ποδοσφαιριστής του Εθνικού ΕΠΣ Πειραιώς
* **1 πρωτάθλημα Πειραιώς**:
::1939.

## Παραπομπές - σημειώσεις


## Πηγές
* *Η Ιστορία του Ολυμπιακού*, Εκδόσεις *Γ.Χ. Αλεξανδρή*, Αθήνα 1996
* *Θρύλος • πορεία μέσα στο χρόνο*, Εκδόσεις *Ηλιοτρόπιο*, Αθήνα 1997, ISBN 960-3420-49-2
* *Χρυσός Θρύλος*, Εκδόσεις *Art Press*, Αθήνα 1997
* *Εθνική Ελλάδος • Πορεία μέσα στο χρόνο*, Εκδόσεις *Παπαζήση* Αθήνα 2001, ISBN 960-0210-82-9
* *Ολυμπιακός • Ένα αρχείο, μία ιστορία*, Εκδόσεις *Μίλητος* 1998, ISBN 960-8460-09-3
* *Αλμανάκ*, περιοδικό *«ΕΙΚΟΝΕΣ»*, Αθήνα 1991
* *80 χρόνια, 80 μορφές*, Εκδόσεις *Ελληνικά Γράμματα*, Αθήνα 2005, ISBN 960-4420-21-6

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικού Πειραιώς
Κατηγορία:Μέσοι ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Προπονητές Σούπερ Λιγκ Ελλάδας
Μπάμπης Δρόσος

Ο **Χαράλαμπος (''Μπάμπης'') Δρόσος** (Θησείο, 19 Μαρτίου 1927 - Αθήνα, 25 Φεβρουαρίου 2015) ήταν Έλληνας διεθνής ποδοσφαιριστής, ο οποίος αγωνιζόταν ως επιθετικός.

## Καριέρα
### Σε συλλογικό επίπεδο
Γεννήθηκε το 1927 στο Θησείο και ήταν το 5ο παιδί του Σπύρου και της Ευτέρπης Δρόσου. Ξεκίνησε το ποδόσφαιρο από τοπικές ομάδες του Περιστερίου όπως η Θύελλα και οι Ταξιάρχες (δύο σύλλογοι που μεταγενέστερα συγχωνεύθηκαν, δημιουργώντας τον Α.Ο. Περιστερίου), για να ακολουθήσει το 1944 ο Ατρόμητος. Το 1948 αποκτήθηκε από τον Ολυμπιακό Πειραιά, όπου και παρέμεινε μέχρι το 1956 όταν κρέμασε τα ποδοσφαιρικά του παπούτσια.

### Στην εθνική ομάδα
Με την Εθνική Ελλάδας αγωνίστηκε 8 συνολικά φορές. Το ντεμπούτο του πραγματοποιήθηκε στις 14 Οκτωβρίου 1951 με προπονητή τον Γιάννη Χέλμη στον νικηφόρο αγώνα εναντίον της Συρίας (4-0), που διεξήχθη στην Αλεξάνδρεια της Αιγύπτου στα πλαίσια του μεσογειακού κυπέλλου.

## Τίτλοι
Με τον Ολυμπιακό στο ποδόσφαιρο:
* Πρωταθλήματα Ελλάδας: 1951, 1954, 1955 και 1956
* Κύπελλα Ελλάδας: 1951, 1952, 1953, και 1954
* Πρωταθλήματα Πειραιά:1950, 1951, 1952, 1953, 1954, 1955 και 1956

## Παραπομπές


## Πηγές

* *Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα* Αθήνα 2003 ISBN 960-406-582-3
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό Εικόνες, 1991

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές στους Μεσογειακούς Αγώνες 1951
Θέμης Μουστακλής

Ο **Θέμης Μουστακλής** (1934 - Μάιος 1958) ήταν Έλληνας ποδοσφαιριστής.

Γεννήθηκε στον Βόλο το 1934. Ξεκίνησε την ποδοσφαιρική του καριέρα από τον Παγασητικό Βόλου και το 1953 πήρε μεταγραφή στον Ολυμπιακό Πειραιώς. Με τη φανέλα του Ολυμπιακού αγωνίστηκε έως το 1958, ενώ ταυτόχρονα σπούδαζε νομική από όπου πήρε και πτυχίο. Ήταν διεθνής 1 φορά. Πέθανε τον Μάιο του 1958 στην Αθήνα από καρκίνο.

## Τίτλοι
Με τον Ολυμπιακό
* πρωτάθλημα Ελλάδος: 1954, 1955, 1956, 1957 και 1958
* κύπελλα Ελλάδος: 1954, 1957 και 1958
* πρωταθλήματα Πειραιά: 1954, 1955, 1956, 1957 και 1958
* 1ος σκόρερ πρωτάθλημα Ελλάδος: 1955 (18 γκολ)

## Παραπομπές


## Πηγές

* *Οι θρυλικές εποχές 1953-1959 1996-2003 οι πρωταγωνιστές*, Ελληνικά γράμματα Αθήνα 2003 ISBN 960-406-582-3
* *Η Ιστορία του Ολυμπιακού*, Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότριπο, Αθήνα 1997 ISBN 569-584-365-2
* *Χρυσός Θρύλος* Έκδοση Art Press, Εκδοτική Α.Ε., Αθήνα 1997
* *Εθνική Ελλάδος πορεία μέσα στο χρόνο*, Παπαζήσης, Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό Εικόνες, 1991

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές αδιευκρίνιστης θέσης
Κατηγορία:Χρήση προτύπου Πληροφορίες ποδοσφαιριστή χωρίς θέση
Κατηγορία:Χρήση προτύπου Πληροφορίες ποδοσφαιριστή χωρίς ύψος
Μίμης Στεφανάκος

Ο **Μίμης (Δημήτρης) Στεφανάκος** (19 Οκτωβρίου 1936 - 17 Δεκεμβρίου 2021) ήταν Έλληνας διεθνής ποδοσφαιριστής και ηθοποιός. Ξεκίνησε την ποδοσφαιρική του σταδιοδρομία από την Υπεροχή Νεαπόλεως. Το 1958 πήγε στον Ολυμπιακό.

Αγωνίστηκε στην άμυνα του Ολυμπιακού και είχε προτάσεις από την Ίντερ, Μπαρτσελόνα και Φενερμπαχτσέ. Τελικά το 1965 πήγε στη Νότια Αφρική και αγωνίστηκε με τις τοπικές Ρέιντζερς και Κορίνθιανς.

Χρίστηκε 8 φορές διεθνής με το αντιπροσωπευτικό συγκρότημα Ανδρών Ελλάδας.

Υπήρξε νυμφευμένος με την ηθοποιό και χορεύτρια Μάρθα Καραγιάννη. Κατά τη διάρκεια της ποδοσφαιρικής του σταδιοδρομίας, ασχολήθηκε κι αυτός με την ηθοποιία και μετείχε σε 7 ταινίες του ελληνικού κινηματογράφου.

Το ζευγάρι απέκτησε ένα παιδί που πέθανε τρεις ημέρες μετά τη γέννηση και χώρισε λίγους μήνες αργότερα. Απεβίωσε σε ηλικία 85 ετών στις 17 Δεκεμβρίου 2021.

## Φιλμογραφία

## Τίτλοι
* **1** Βαλκανικό Κύπελλο: 1963
* **2** Πρωταθλήματα Ελλάδας: 1958 και 1959
* **6** Κύπελλα Ελλάδας: 1958, 1959, 1960, 1961, 1963 και 1965
* **2** Πρωταθλήματα ΕΠΣ Πειραιώς: 1958 και 1959.

## Παραπομπές


## Πηγές
* *Οι θρυλικές εποχές 1953-1959 1996-2003 οι πρωταγωνιστές*, Ελληνικά γράμματα, Αθήνα 2003 ISBN 960-406-582-3
* *Η Ιστορία του Ολυμπιακού*, Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότροπο, Αθήνα 1997 ISBN 569-584-365-2
* *Χρυσός Θρύλος* 'Art Press, Εκδοτική Α.Ε.*, Αθήνα 1997
* *Εθνική Ελλάδος πορεία μέσα στο χρόνο*, Παπαζήσης, Αθήνα 2001
* *Ολυμπιακός ένα αρχείο μια ιστορία* Β. Καρδάσης, Μίλητος 1997
* *Αλμανάκ'' Περιοδικό Εικόνες, 1991
* Έλληνες - Ελληνίδες ηθοποιοί
* 90lepta
* Θόδωρος Έξαρχος, Έλληνες ηθοποιοί.

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Ολυμπιακού Πειραιώς
Κατηγορία:Έλληνες αθλητές της κολύμβησης
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ρέιντζερς ΦΚ (Γιοχάνεσμπουργκ)
Κατηγορία:Έλληνες ηθοποιοί κινηματογράφου
Προστιθέμενη αξία

Ο όρος-έκφραση **προστιθέμενη αξία** είναι οικονομικός όρος και αναφέρεται στην εκάστοτε οικονομική επιβάρυνση της αξίας ενός αγαθού ως πρώτη ύλη σε κάθε στάδιο της επεξεργασίας του μέχρι την τελική μορφή του που φθάνει έτοιμο στη κατανάλωση. Οπότε ο λαου τον παίρνει  
Το αγαθό για να πάρει την τελική μορφή που έχει όταν το αγοράσει ο καταναλωτής έχει περάσει από διάφορες διαδικασίες, κάθε μία από τις οποίες έχει αφήσει το "στίγμα" της στη διαμόρφωση της τελικής του μορφής. Έτσι η προστιθέμενη αξία εκδηλώνεται ως προσαύξηση σε νομισματική μονάδα. 

Ουσιαστικά πρόκειται κάθε φορά για διαφορά νεότερης αξίας με προγενέστερη στη γραμμή παραγωγής μεταποίησης, εκ της συμβολής της εργασίας, του κεφαλαίου και της επιχειρηματικότητας. Έτσι οι αμοιβές που δίδονται εν προκειμένω, τόσο στην εργασία (μισθός - αμοιβές), όσο και στο κεφάλαιο (τόκοι, ενοίκια κ.λπ.), επί της συμβολής αυτών στη παραγωγή μιας επιχείρησης, αποτελούν την προστιθέμενη αξία.

Το αξιοσημείωτο της έννοιας αυτής είναι ότι αν ομαδοποιηθούν οι πωλήσεις όλων των επιχειρηματικών δραστηριοτήτων μιας κοινωνίας τότε οι μεταξύ αυτών συναλλαγές καλούμενες επί τούτου "ενδιάμεσες συναλλαγές", αυτές εξουδετερώνονται, γιατί όπως προκύπτει η αξία των τελικών προϊόντων που παράγονται, δηλαδή οι πωλήσεις τους, (αγαθών ή υπηρεσιών) και η επένδυση επ΄ αυτών είναι ίση με την προστιθέμενη αξία, της ίδιας αγοράς.
Κατ΄ επέκταση της παραπάνω επισήμανσης, στο ευρύτερο σύνολο της οικονομίας, η προστιθέμενη αξία είναι κατ΄ ουσία η αξία του ακαθάριστου εθνικού ή εγχώριου προϊόντος, δηλαδή αυτού τούτου του εγχώριου προϊόντος.

## Παράδειγμα Π.Α.
Μία βιομηχανία αγοράζει πρώτη ύλη (αγαθού) έναντι 3.000 νομισματικών μονάδων, στη συνέχεια μετά από επεξεργασία πωλεί αυτή στους καταναλωτές έναντι 4.000 νομισματικών μονάδων. Η προστιθέμενη αξία επί του συγκεκριμένου αγαθού είναι 4.000 - 3.000, δηλαδή 1.000 νομισματικές μονάδες, όπου πρόκειται αθροιστικά για αμοιβές εργαζομένων που συνέβαλαν, συν την αμοιβή κεφαλαίου που χρειάστηκε συν την αμοιβή του επιχειρηματία, (κέρδος), για τον κίνδυνο που ανέλαβε στην οργάνωση της παραγωγής.

## Πηγές
* "Εγκυκλοπαίδεια Πάπυρος Larousse Britannica" τομ.51ος, σελ.39-40

Κατηγορία:Μακροοικονομική
Κατηγορία:Οικονομικά
Συναλλαγή

Ο όρος **συναλλαγή** προέρχεται από το παραδοσιακό οικονομικό επιστημονικό περιβάλλον και αναφέρεται στη συναλλακτική δραστηριότητα μεταξύ δύο ή περισσοτέρων προσώπων. Συναλλακτική δραστηριότητα είναι η συμφωνία των μερών για ανταλλαγή '''αγαθών''', υπηρεσιών ή χρηματικού αντιτίμου (ή διαφορετικών αγαθών στην αρχική συναλλακτική κοινωνία που πλέον έχει καταργηθεί) για την κάλυψη των αναγκών αμφότερων των μερών. 

Οι σύγχρονες συναλλαγές δεν αποτελούν αυτοτελή επιστημονικό κλάδο. Περιέχουν στοιχεία από διάφορους κλάδους της οικονομικής επιστήμης (πολιτική οικονομία, οικονομική των επιχειρήσεων δικαίου) αλλά και της νομικής επιστήμης (κυρίως του εμπορικού δικαίου) και εξετάζουν τον τρόπο με τον οποίο γίνονται στην πράξη οι συναλλαγές. 

## Εξωτερικοί σύνδεσμοι

Κατηγορία:Οικονομικά
Κατηγορία:Κοινωνία
Νίκος Γιούτσος

Ο **Νίκος Γιούτσος** (16 Απριλίου 1942 - 7 Νοεμβρίου 2023) ήταν Έλληνας διεθνής ποδοσφαιριστής. Χαρακτηριστικό έχει μείνει το σύνθημα των φιλάθλων του Ολυμπιακού: "Έμπαινε Γιούτσο!".

## Καριέρα
### Σε συλλογικό επίπεδο
Γεννήθηκε τον Απρίλιο του 1942 στο Μακροχώρι Καστοριάς και μεγάλωσε στην Ουγγαρία, όπου είχε μεταφερθεί μόνος του ή μαζί με την αδελφή του λόγω του Εμφυλίου Πολέμου, καθώς η μητέρα του παρέμεινε στην Ελλάδα, ενώ ο πατέρας του είχε αποβιώσει.

Ξεκίνησε το ποδόσφαιρο στον Όλυμπο, ομάδα Ελλήνων προσφύγων και αργότερα αποκτήθηκε από την ουγγρική Τσέπελ. Κατά τα πρώτα χρόνια της καριέρας του, οι ποδοσφαιρικές του επιδόσεις τον είχαν κάνει εξαιρετικά δημοφιλή στην ελληνική κοινότητα της Ουγγαρίας.

Το 1964 τον απέκτησε ο Ολυμπιακός. Δέκα χρόνια αργότερα, τo καλοκαίρι του 1974, αποχώρησε από τον σύλλογο, καθώς δεν ακολούθησε την αποστολή του Ολυμπιακού που ταξίδεψε για προετοιμασία στη Γερμανία. Είχε προηγηθεί μια αντιπαράθεση με τον τότε προπονητή των "ερυθρολεύκων" Λάκη Πετρόπουλο πριν από τον χαμένο τελικό κυπέλλου Ελλάδος του 1974 με τον ΠΑΟΚ και είχε αποχωρήσει από το ξενοδοχείο.

Την περίοδο 1974-75 αγωνίστηκε με τα χρώματα του συμπολίτη Εθνικού, με τη φανέλα του οποίου αποσύρθηκε από την ενεργό δράση έναν χρόνο αργότερα (1975-76).

Έχει πετύχει συνολικά 101 τέρματα (σε 319 συμμετοχές) πρωταθλήματος, επίδοση που τον κατατάσσει στους κορυφαίους 30 σκόρερ όλων των εποχών σε επίπεδο Α' Εθνικής.

#### Τέρματα ανά περίοδο

### Στην Εθνική Ελλάδας
Φόρεσε 15 φορές συνολικά τη φανέλα της Εθνικής Ελλάδας και σημείωσε 6 γκολ. Το ντεμπούτο του πραγματοποιήθηκε στις 23 Μαΐου 1965 στον εκτός έδρας αγώνα εναντίον της Ε.Σ.Σ.Δ., για τα προκριματικά του Μουντιάλ 1966.

## Τίτλοι
* Πρωταθλήματα Ελλάδας: 1966,1967,1973,1974
* Κύπελλα Ελλάδας: 1964,1968,1971,1973

## Θάνατος
Απεβίωσε από πνευμονικό οίδημα στις 7 Νοεμβρίου 2023 σε ηλικία 81 ετών.

## Παραπομπές


## Πηγές

* *Η Ιστορία του Ολυμπιακού* , Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότροπο, Αθήνα 1997 ISBN 569-584-365-2
* *Χρυσός Θρύλος* 'Art Press, Εκδοτική Α.Ε.*, Αθήνα 1997
* *Εθνική Ελλάδος πορεία μέσα στο χρόνο*, Παπαζήσης, Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ'' Περιοδικό Εικόνες, 1991

Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Τσέπελ ΣΚ
Βασίλης Μποτίνος

Ο **Βασίλης Μποτίνος** (19 Οκτωβρίου 1944 - 16 Φεβρουαρίου 2022) ήταν Έλληνας διεθνής ποδοσφαιριστής, ιταλικής καταγωγής από την πλευρά του πατέρα του.

## Καριέρα
Ο Βασίλης Μποτίνος γεννήθηκε στις 19 Οκτωβρίου 1944 στον Βόλο. Ξεκίνησε τη σταδιοδρομία του από τον τοπικό Ολυμπιακό όπου αγωνιζόταν ως σέντερ φορ. Το 1964, αφού προηγουμένως είχε αναδειχθεί πρώτος σκόρερ του Ολυμπιακού Βόλου με 19 γκολ σε 29 αγώνες, πήρε μεταγραφή στον Ολυμπιακό Πειραιώς έπειτα από ενέργειες του τότε αντιπροέδρου της ομάδας Σηφαλάκη, παρά το γεγονός ότι ενδιαφέρον για την απόκτησή του είχαν εκφράσει τόσο ο Πανιώνιος όσο και ο Ηρακλής.

Στην ομάδα του Πειραιά αγωνίστηκε με επιτυχία ως εξτρέμ και παρέμεινε μέχρι το 1971 όταν ένας σοβαρός τραυματισμός, καθώς και με παρέμβαση της Χούντας, μπήκε πρόωρα τέρμα στην καριέρα του. Το 1972 αγωνίστηκε με τη φανέλα του Παναιγιάλειου στη Β' Εθνική. Η τελευταία σεζόν που αγωνίστηκε ήταν το 1973-74 με τον Πανιώνιο.

Υπήρξε 12 φορές διεθνής με την Εθνική Ελλάδας πετυχαίνοντας 3 τέρματα από το 1967 μέχρι το 1969.

Επίσης, κατέκτησε δύο φορές το Παγκόσμιο Κύπελλο Ποδοσφαίρου Ενόπλων 1968 και 1969.

Απεβίωσε από τον κορωνοϊό, σε ηλικία 77 ετών στις 16 Φεβρουαρίου 2022. 

## Τίτλοι
* Παγκόσμιο Κύπελλο Ποδοσφαίρου Ενόπλων (2): 1968, 1969.
* Πρωταθλήματα Ελλάδας (2): 1966 και 1967
* Κύπελλα Ελλάδας (3): 1965, 1968 και 1971

## Παραπομπές


## Πηγές
* Π.Α.Ε Ολυμπιακός Βόλου - 1963-1964
* *Η Ιστορία του Ολυμπιακού* , Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότροπο, Αθήνα 1997 ISBN 569-584-365-2
* *Χρυσός Θρύλος* 'Art Press, Εκδοτική Α.Ε.*, Αθήνα 1997
* *Εθνική Ελλάδος πορεία μέσα στο χρόνο*, Παπαζήσης, Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό Εικόνες, 1991
* *80 χρόνια 80 μορφες* ,Β. Καρδάσης, Ελληνικά γράμματα ,ISBN 960-442-021-6
* εφημερίδα *ΦΩΣ ΤΩΝ ΣΠΟΡ'' (Πέμπτη 16 Φεβρουαρίου 2006 - Συνέντευξη στον Θέμη Σινάνανογλου) 

Κατηγορία:Έλληνες ποδοσφαιριστές
Κατηγορία:Έλληνες ιταλικής καταγωγής
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Πανιωνίου
Κατηγορία:Χρήση προτύπου Πληροφορίες ποδοσφαιριστή χωρίς ύψος
Χρήστος Ζαντέρογλου

Ο ** Χρήστος Ζαντέρογλου** (12 Ιουλίου 1940 - 4 Μαρτίου 2023) ήταν Έλληνας διεθνής ποδοσφαιριστής, που αγωνιζόταν στη θέση του αμυντικού και μετέπειτα προπονητής. Ποδοσφαιριστής υπήρξε και ο αδερφός του Μπάμπης.

## Ποδοσφαιρική καριέρα
### Σε συλλογικό επίπεδο
Ξεκίνησε το ποδόσφαιρο το 1955 στη Νίκη Βόλου, με τα χρώματα της οποίας αγωνίστηκε επί μία δεκαετία. Ήταν βασικό στέλεχος της ομάδας που το 1961 προβιβάστηκε στην Α' Εθνική καθώς και της τετραετίας που ακολούθησε (1961-65) στη μεγάλη κατηγορία, μετρώντας συνολικά 114 συμμετοχές σε αυτή.

Τον Ιούλιο του 1965 υπέγραψε στον Ολυμπιακό Πειραιά όπου παρέμεινε επί μία πενταετία, όντας μέλος της ομάδας που κατέκτησε δύο πρωταθλήματα, τις περιόδους 1965-66 και 1966-67 και ένα κύπελλο το 1968.

Ακολούθησε μια τριετία στο Αιγάλεω μεταξύ 1970-73 και ολοκλήρωσε την καριέρα του αγωνιζόμενος με τη φανέλα του Ατρόμητου Αθηνών για δύο χρόνια (1973-75), πανηγυρίζοντας το 1974 την άνοδο στην Α' Εθνική. Συνολικά στη μεγάλη κατηγορία είχε 361 συμμετοχές.

### Στις εθνικές ομάδες
Αγωνίστηκε 13 φορές στην εθνική Ελλάδας, 2 ως ποδοσφαιριστής της Νίκης Βόλου και 11 του Ολυμπιακού. Το ντεμπούτο του πραγματοποιήθηκε στις 12 Φεβρουαρίου 1964 στην εκτός έδρας αναμέτρηση με τη Μεγάλη Βρετανία για το προολυμπιακό τουρνουά. Υπήρξε μέλος της ομάδας που "άγγιξε" την πρόκριση στα τελικά του Μουντιάλ του 1970, που διεξήχθη στα γήπεδα του Μεξικό, στη σημαντικότερη έως τότε προσπάθεια πρόκρισης, όταν κατετάγη στη δεύτερη θέση του ομίλου της, πίσω από τη Ρουμανία, χάνοντας την πρόκριση για μόλις έναν βαθμό. Είχε υπάρξει επίσης μέλος της εθνικής Νέων.

Απεβίωσε στις 4 Μαρτίου 2023.

## Προπονητική καριέρα
Μετά την ολοκλήρωση της ποδοσφαιρικής του καριέρας, ακολούθησε αυτήν του προπονητή. Βρέθηκε στην τεχνική ηγεσία αρκετών συλλόγων, μεταξύ των οποίων οι Αστέρας Ζωγράφου, Παναιτωλικός, Φωστήρας, Λεβαδειακός, Αχαρναϊκός, Καλλιθέα, Ηρόδοτος και Νίκη Βόλου. Επίσης έχει διατελέσει μέλος του τεχνικού επιτελείου του Ολυμπιακού Πειραιά αλλά και τεχνικός διευθυντής της Καλλιθέας.

## Τίτλοι
* Πρωταθλήματα Ελλάδας: 2 (1966 και 1967)
* Κύπελλα Ελλάδας: 1 (1968)

## Παραπομπές


## Πηγές

* Ρετρό:Χρήστος Ζαντέρογλου, thessaly-football.pblogs.gr
* Το προφίλ του Χρήστου Ζαντέρογλου στο transfermarkt
* *Η Ιστορία του Ολυμπιακού* , Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότροπο, Αθήνα 1997 ISBN 569-584-365-2
* *Χρυσός Θρύλος* 'Art Press, Εκδοτική Α.Ε.*, Αθήνα 1997
* *Εθνική Ελλάδος πορεία μέσα στο χρόνο*, Παπαζήσης, Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό Εικόνες, 1991
* *50 χρόνια Αιγάλεω'', Νίκος Δημ. Νικολαΐδης, Αθήνα 1998

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Νίκης Βόλου
Ανδρέας Μιχαλόπουλος (ποδοσφαιριστής)

Ο ** Ανδρέας Μιχαλόπουλος** (Πάτρα 23 Φεβρουαρίου 1948 – 4 Ιανουαρίου 2022) ήταν Έλληνας διεθνής ποδοσφαιριστής, ο οποίος υπήρξε και προπονητής. Απεβίωσε σε ηλικία 73 ετών στις 4 Ιανουαρίου 2022.

## Ποδοσφαιρική καριέρα
### Σε συλλογικό επίπεδο
Ξεκίνησε το ποδόσφαιρο από τον Πανιώνιο Πατρών και το 1966 πήγε στην Παναχαϊκή στην οποία αγωνίστηκε μέχρι και το 1979. Συνέδεσε το όνομα του με τη μεγάλη ομάδα της Παναχαϊκής που αγωνίστηκε στην Ευρώπη και στο Κύπελλο ΟΥΕΦΑ, ενώ δύο σοβαροί τραυματισμοί που υπέστη επισκίασαν την ποδοσφαιρική του σταδιοδρομία στη συνέχεια. Ακολούθως τη σεζόν 1979-80 αγωνίστηκε με τον Α.Π.Σ. Πάτραι και τις χρονιές 1980-81 και 1981-82 με την Αχαϊκή, την οποία οδήγησε μάλιστα ως παίκτης προπονητής στη Β΄ Εθνική το 1981.  

### Στις εθνικές ομάδες
Αγωνίστηκε μία φορά με την Εθνική Ελλάδας το 1973. Έχει αγωνιστεί στην Εθνική Ενόπλων με την όποια κατέκτησε το Παγκόσμιο Κύπελλο Ενόπλων το 1969 και την 3η θέση το 1972. Υπήρξε επίσης μέλος της Εθνικής Ελπίδων, η οποία το 1971 κατέκτησε το 4ο Βαλκανικό Κύπελλο.

## Προπονητική καριέρα
Αργότερα, ο Μιχαλόπουλος έγινε προπονητής ποδοσφαίρου. Είχε καθίσει στον πάγκο πολλών ομάδων, ανάμεσα τους η Παναχαΐκή, η Θύελλα Πατρών, ο Α.Ο. Ξάνθη, η ΑΕΛ, ο Λεβαδειακός, ο ΠΑΣ Γιάννινα, ο Απόλλων Αθηνών, η Εθνική Ελπίδων και ο Πανιώνιος.

## Στατιστικά στοιχεία ανά περίοδο
### Σε συλλογικό επίπεδο

### Στην εθνική Ελλάδας

## Πηγές
*Ο Ανδρέας Μιχαλόπουλος στο transfermarkt

## Παραπομπές


Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Π.Σ. Πάτραι
Κατηγορία:Ποδοσφαιριστές Α.Ε. Αχαϊκής
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Θύελλας Πατρών
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Π.Α.Σ. Γιάννινα
Κώδικας Φόρου Προστιθέμενης Αξίας

Ο  **Κώδικας Φόρου Προστιθέμενης Αξίας** είναι ένα σχετικά πρόσφατο νομοθέτημα με σκοπό να ξεκαθαρίσει το πεδίο και τον τρόπο λειτουργίας του γνωστού φόρου κύκλου εργασιών με την ονομασία Φ.Π.Α. (Ν.2859/2000, ΦΕΚ Α' 248/07-11-2000). 

Στην πιο πρόσφατη αναθεώρησή του χωρίζεται σε δύο μέρη. 
Το πρώτο μέρος αναφέρεται σε ουσιαστικές διατάξεις και περιλαμβάνει 47 άρθρα, ενώ το δεύτερο μέρος αναφέρεται σε διαδικαστικές διατάξεις και περιλαμβάνει τα υπόλοιπα άρθρα έως και το 65. Στο τέλος ακολουθούν παραρτήματα με λεπτομερειακές περιπτώσεις εφαρμογής.

## Εξωτερικές Πηγές
ΚΩΔΙΚΑΣ ΦΟΡΟΥ ΠΡΟΣΤΙΘΕΜΕΝΗΣ ΑΞΙΑΣ (άρθρο 1 Ν.2859/2000)

Κατηγορία:Φορολογία
Παροχή υπηρεσιών

Η **παροχή υπηρεσιών** είναι οικονομικός όρος που αναφέρεται με τον χαρακτήρα του αγαθού που παρέχεται από επιχειρήσεις τριτογενούς παραγωγής, δηλαδή από επιχειρήσεις που δεν προσφέρουν κάποιο υλικό προϊόν, πρωτογενές ή μεταποιημένο π.χ. αγροτικό, βιοτεχνικό ή βιομηχανικό προϊόν, αλλά παρέχουν στους πελάτες τους υπηρεσίες. 

Τέτοιες υπηρεσίες ενδεικτικά είναι οι παρεχόμενες από ελεύθερους επαγγελματίες καθώς και οι επιχειρησιακά οργανωμένες π.χ. διαφημιστικές, εκπαιδευτικές, οικοδομικές, τροφοδοσίας και καθαρισμού, κτηματομεσιτικές, μεταφορικές, τουριστικές, τραπεζικές υπηρεσίες, υγείας κλπ., όπως επίσης και όλο το εμπόριο διανομής αγαθών χονδρικού και λιανικού εμπορίου. 

* Οι παροχές υπηρεσιών αποτελούν τη δεύτερη σπουδαία κατηγορία των οικονομικών αγαθών μετά τα υλικά αγαθά. Οι επιχειρήσεις που έχουν ως αντικείμενο την παροχή υπηρεσιών χαρακτηρίζονται ομοίως. Το σύνολο των ομοειδών αυτών επιχειρήσεων αποτελούν τον εμπορικό κλάδο παροχής υπηρεσιών που μπορεί να αφορά τοπικά μια περιοχή, ή μία χώρα, ή οικονομικό συνασπισμό χωρών π.χ. ΕΕ. Ο τριτογενής τομέας συνήθως ανπτύσεται στις μεγάλες πόλεις, ενώ αντίθετα ο πρωτογενής τομέας αναπτύσεται στις μικρές πόλεις και τα χωριά. Για να είναι επιτυχημένη μία τριτεγενής παραγωγή πρέπει να υποστηρίζεται από ένα υγιή πρωτογενή τομέα, και να μην υπάρχουν έντονες αποπληθωριστικές και πληθωριστικές πιέσεις στην οικονομία. Αποπληθωρισμός σημαίνει πολύ χαμηλές τιμές οι οποίες δημιουργούν εξαθλίωση στον πρωτογενή τομέα επίσης και στον τριτογενή τομέα με τη μέθοδο του ντόμινο. Επίσης ο πληθωρισμός δημιουργεί πολύ υψηλές τιμές αισχροκέρδεια και ανικανότητα σε υγιείς συναλλαγές. Ως εκ τούτου είναι σωστό να υπάρχει μία ισορροπία στις τιμές υπηρεσιών και αγαθών.

## Δείτε επίσης
* Οδηγία για διασυνοριακή παροχή υπηρεσιών της ΕΕ ή "Οδηγία για υπηρεσίες ΕΕ". 


Κατηγορία:Αγαθά
Ειδικός φόρος κατανάλωσης

Ο **ειδικός φόρος κατανάλωσης** επιβάλλεται σε ορισμένα πετρελαιοειδή στα Κράτη Μέλη της Ευρωπαϊκής Ένωσης, σύμφωνα με κοινοτική οδηγία. Αγαθά τα οποία επιβαρύνονται με αυτό το φόρο  θεωρείται πως αποτελούν, για σκοπούς ΦΠΑ, ενδοκοινοτική απόκτηση.

Κατηγορία:Ευρωπαϊκή Ένωση
Κατηγορία:Φορολογικό δίκαιο
Κατηγορία:Φορολογία
Εισαγωγή αγαθών

**Εισαγωγή** ενός αγαθού θεωρείται η απόκτηση και μεταφορά προϊόντων που καταλήγουν στη δικαιοδοσία, ειδικά μέσω εθνικών συνόρων, από μια εξωτερική πηγή. Το μέρος που εισάγει το αγαθό λέγεται εισαγωγέας. Μια εισαγωγή στην χώρα που το δέχεται, είναι εξαγωγή από τη χώρα που το στέλνει. Οι εισαγωγές και εξαγωγές είναι οι καθοριστικές οικονομικές συναλλαγές του διεθνούς εμπορίου.   

Κατηγορία:Εμπόριο
Κατηγορία:Διεθνές εμπόριο
Άντριου Χιλ

Ο **Άντριου Χιλ** (*Andrew Hill*, Σικάγο, 30 Ιουνίου 1931-Τζέρσεϊ Σίτι, ΗΠΑ 20 Απριλίου 2007) ήταν Αμερικανός πιανίστας της τζαζ και συνθέτης.

## Δισκογραφία
* 1963 *Black Fire*
* 1963 Smoke Stack
* 1964 *Andrew!!!*
* 1964 *Judgement!*
* 1964 *[[Point of Departure (jazz album)|Point of Departure]]*
* 1965 *Compulsion*
* 1965 *Pax*
* 1966 *Involution* 
* 1967-70 *Mosaic Select: Andrew Hill* 
* 1968 *Dance with Death*
* 1968 *Grass Roots*
* 1969 *Passing Ships*
* 1969 *One For One*
* 1970 *Lift Every Voice*
* 1974 *Invitation*
* 1974 *Spiral*
* 1975 *Blue Black*
* 1975 *Divine Revelation*
* 1975 *Live at Montreux*
* 1975 *Hommage*
* 1976 *Nefertiti*
* 1978 *From California with Love*
* 1980 *Strange Serenade*
* 1980 *Faces of Hope*
* 1986 *Shades*
* 1986 *Verona Rag*
* 1989 *Eternal Spirit*
* 1990 *But Not Farewell*
* 1998 *Les Trinitaires*
* 2000 *Dusk*
* 2002 *A Beautiful Day*
* 2003 *The Day the World Stood Still*
* 2006 *Time Lines*

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί
Τέλος

Γενικά η λέξη **τέλος** σημαίνει το τέρμα, το πέρας και είναι η αντίθετη έννοια της *αρχής*. Το «τέλος» αποτελεί και το έσχατο σημείο ενός πράγματος, υπόθεσης ή παρουσίασης. Στην αρχαία Ελλάδα η λέξη αυτή σήμαινε «δαπάνη», υπό την έννοια της οποίας και προήλθαν οι λέξεις *ευτελής* και *πολυτελής*.

Στις συνήθεις εκφράσεις ο όρος "εν τέλει" αποδίδεται ως «τελικά», ενώ η έκφραση «οι εν τέλει» αποδίδεται με τη σημασία της Αρχής, εξουσίας.

## Δείτε επίσης
* Τέλος (δημοσιονομία)
* Τέλος (φιλοσοφία)

Κατηγορία:Εκφράσεις